MARIO-WEB	Mès d’un còp s’aurie crotzat damb es Jondrette en correder o ena escala, mès que non èren entada eth senon ombres; Tanpòc auie reparat en eri quan era vesilha, de nets, les auie vist en baloard, sense arreconeisher-les, damb es hilhes de Jondrette, donques que, plan que òc, èren eres, e per cèrt que damb gran trabalh, era que venguie d’entrar en sòn quarto, auie desvelhat en eth a trauèrs deth desengust e dera pietat, un vague rebrembe d’auer-la vist en un aute lòc.